gl gl gl gl gl gl gl gl en gl en en gl gl gl gl gl gl gl gl gl pt gl gl gl war gl gl gl es gl gl es en gl gl gl gl ceb gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
O rastrexo aos móbiles indica que un de cada tres galegos segue sen saír da casa – Asociación de Empresarios de Culleredo
por AEC|Publicado Maio 18, 2020-Updated Maio 18, 2020
A entrada na fase 1 elevou a mobilidade en Galicia, pero en febreiro aínda había 300.000 persoas máis na rúa
Galicia estreou a fase 1 da desescalada o luns 11 de maio. A liberdade de movementos ampliouse dentro de cada provincia: as franxas horarias mantivéronse para máis da metade da poboación para facer exercicio e saír a camiñar, pero en todos os concellos quedaban permitidas as reunións de ata dez persoas, os desprazamentos a segundas residencias e a reabertura das terrazas dos bares. Esa primeira xornada rematou coa advertencia dos hostaleiros de que se non había responsabilidade as mesas que dispuxeran sobre prazas e beirarrúas volveríanse blindar con cadeado. Malia as aglomeracións observadas no inicio da fase 1, o rastrexo a 13 millóns de liñas de teléfono móbil que realiza cada día o Ministerio de Transportes determina que máis de 950.000 galegos seguiron confinados na casa o pasado luns.
A mobilidade aumentou, de media, un 12 % respecto ao luns anterior. Se se compara co luns 30 de marzo, a porcentaxe de persoas que quedaron na casa caeu un 32 %. Ese día saíron 1,3 millóns de galegos á rúa, cando aínda quedaban dúas semanas para que se reincorporasen parte dos traballadores non esenciais que ficaban na casa, e a case un mes da entrada en vigor das dúas franxas diarias para facer exercicio ou pasear. O luns 11 de maio, preto de 1,8 millóns de galegos fixeron polo menos un desprazamento dende o seu domicilio, o 65 % da poboación. Dende que se decretara o estado de alarma a mediados de marzo, nunca ata ese momento tantas persoas pisaran a rúa na comunidade. Por vez primeira, houbo maioría de xente que saíu da casa en máis de dúas ocasións: 1,1 millóns fronte a 952.000 que permaneceron confinados. Así, un terzo dos galegos decidiron permanecer nos seus fogares a pesar do levantamento gradual das restricións.
Hora punta ás sete
Ás oito do serán do luns, cando arrincaba a segunda franxa do día para facer exercicio, 36.366 vigueses baixaron á rúa. Unha hora antes fixeran o mesmo preto de 37.000. Non houbo outro concello no que coincidisen tantas persoas á vez en toda Galicia. Vigo converteuse no municipio onde máis galegos saíron cada hora do día, agás ás dez da noite, ás once, ás doce e ás sete da mañá, cando A Coruña pasou a ser o punto da comunidade con máis xente na rúa. Nesta cidade foi onde máis desprazamentos se realizaron nun rango inferior ao quilómetro de distancia, o límite imposto polo Goberno como radio de mobilidade. Santiago experimentou o maior incremento de poboación saíndo do seu domicilio entre as sete grandes urbes galegas, un 16,4 % máis que o luns anterior, seguido da Coruña (15,8) e Vigo (15,7).
Houbo concellos nos que se produciu unha evolución en sentido inverso. Aínda que cunha diferenza mínima, na Fonsagrada, en Bóveda e no Corgo, os tres en Lugo, o confinamento experimentou un lixeiro incremento. No primeiro caso, o illamento medrou un 5,7 %. Estes tres municipios contan cunha poboación inferior aos 5.000 habitantes, polo que as franxas horarias non se chegaron a aplicar e a veciñanza pode moverse sen impedimento. A mobilidade aumentou por riba do 22 % en máis dunha ducia de concellos. A maior suba deuse en Cuntis, un 37 %, mentres que o número de persoas que quedaron na casa reduciuse nun 64,3 %.
Como vén ocorrendo dende o inicio do confinamento, a maior circulación entre concellos transcorre entre Narón e Ferrol. Máis de 28.300 persoas cambiaron o luns 11 de maio do primeiro ao segundo municipio. Outras 27.000 fixeron a viaxe en sentido inverso. Entre as dúas vilas non hai barreiras xeográficas, e segundo datos facilitados polo Instituto Galego de Estatística o 27 % dos residentes en Narón naceron en Ferrol. O outro gran fluxo prodúcese de Oleiros á Coruña, con máis de 50.000 desprazamentos en total en ambas as direccións. Ese día, movéronse máis persoas entre Ourense e Barbadás ca entre Cangas e Vigo, e viceversa.
De Ferrol a Fuerteventura
Na análise ao rastrexo do Ministerio de Transporte aos movementos dos galegos aparecen 24 ferroláns -ou liñas de móbil- que foron ata Pájara, un municipio da illa de Fuerteventura, na provincia das Palmas. Outros oito naroneses colleron o mesmo avión cara a esa illa. Precisamente ese día a baloncestista do Baxi Ferrol Patricia Cabrera viaxou nun avión ateigado de xente entre Madrid e Gran Canaria, no que tamén se atopaba o ribeirense Pablo Lijó, xogador de pádel.
Os datos do Ministerio acumulan o número de quilómetros entre o punto de orixe e o de destino dos desprazados, aínda que no medio destas viaxes fagan conexións noutros municipios para tomaren avións ou outros medios de transporte.
You may also like
Publicado Maio 25, 2020
O ICO mobiliza en Galicia 2.438 millóns de financiamento para autónomos e empresas pola crise do coronavirus
As empresas que recibiron maior volume de financiamento son as do sector turístico, lecer e cultura. O Instituto de Crédito Oficial (ICO) […]
Publicado Xaneiro 16, 2020
2019 pecha cunha suba dos prezos en Galicia
Os maiores ascensos de prezos durante o ano pasado experimentáronos a carne de porcino (+7,2%), o azucre (+5,5%) e as froitas frescas […]
Publicado Marzo 5, 2020
O comercio resiste e lidera en febreiro a creación de empresas fronte á industria e á enerxía
Os datos facilitados polo Instituto Galego de Estatística (IGE) indican que febreiro reduce a creación de empresas na Galiza na comparativa interanual […]
Publicado Febreiro 27, 2020
Un traballo de investigación galego busca adaptar a pesca ao cambio climático
O Centro Tecnolóxico do Mar-Fundación (Cetmar) presentou en Roma un proxecto europeo  “facilitar a adaptación ao cambio climático” na pesca e acuicultura […]
Previous post Expertos reclaman actuacións coordinadas entre administracións para captar poboación no rural
Back to post list
Next post O comercio galego critica a lei da Xunta porque lle impide facer rebaixas ata dentro dun mes
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.